Էկոհամակարգերը ամենուր են: Անգամ այն ամայի տարածքները, որտեղ չկան ոչ ծառեր, ոչ խոտ, համարվում են էկոհամակարգեր: Մեր բակը, ճանապարհի կողքի տարածքները, այգիները նույնպես էկոհամակարգեր են: Ուղղակի նշածս էկոհամակարգերում գրեթե բացակայում են կենդանատեսակները, բացառությամբ միջատներին: Երբ հատում են մի ծառ, անտուն է մնում այդ ծառի վրա ապրող թռչունը, ոչնչանում է ծառի մեջ ապրող, կամ արմատներով սնվող միջատը և այլն: Գոյություն ունեն նաև ագրոէկոհամակարգեր: Դրանք մարդու կողմից ստեղծված էկոհամակարգերն են, որոնք օգտագործվում են գյուղատնտեսական նպատակներով: Ագրոէկոհամակարգերում մարդկային գործոնը շատ մեծ է, քանի որ օրինակ լոլիկի դաշտում մարդը ոչնչացնում է մյուս բուսատեսակները` թողնելով միայն լոլիկը, արհեստականորեն ավելացնում պարարտանյութեր և այլն: